JUMAL KÕNELEB
Tere! Kas teadsid, et kui usud Jeesusesse,
siis oled Jumala armas laps ja taevase Kuningriigi kodanik?
Võib-olla oled soomlane.
Isegi soomlasest, eestlasest
või venelasest usklik, kes usub Jeesusesse
oled Tema vastuvõtmise hetkest ka Jumalariigi pärija.
Piibel räägib seda kirjas galaatlastele 4:7.
"Nõnda ei ole sa enam ori.."
Sa ei ole enam patu, olukordade ega ka haiguse ori,
"vaid poeg," vaba laps, "aga kui sa oled poeg,
siis sa oled ka pärija Jumala kaudu."
Mille pärija?
Piibel ütleb seda meile Jaakobuse kirjas 2:5.
"Kuulge, mu armsad vennad, eks ole Jumal selle maailma vaesed."
Neid, kes selle maailma mõistes
ei saa hakkama kogu selle surve ja nõudmiste all.
Eks ole Jumal valinud ka siis,
kui Jeesus käis maa peal neid vaeseid või tavalisi kalureid
"saama usu läbi rikasteks ja pärima kuningriiki,
mille ta on tõotanud neile, kes teda armastavad? "
Sina oled seega kuningriigi pärija.
Mitte ainult selle kuningriigi, mis omal ajal tuleb maa peale,
kui Jeesus tuleb siia rajama tuhandeaastast rahuriiki.
Oled selle pärija juba nüüd.
Jumalariik on siin ja praegu.
Jumalariik on siin praegu.
See on Piibli sõnul õigus ehk teadmine,
et oleme Jumala silmis täielikult õigeks mõistetud.
See on rahu. Meil on rahu Jumalaga.
Veel on see rõõm Pühas Vaimus.
Saame elada tõeliselt imelist elu.
See on imeline!
Jumalariigis on ka saladusi.
Räägid ikka nendest saladustest.
Minu meelest on väga põnev,
et näiteks Matteuse 13:11 ütleb Jeesus jüngritele:
"Teile on antud mõista taevariigi saladusi.."
Mida enam oleme saanud ilmutuslikke teadmisi Jumala sõnast
ja Tema sõna saab elavaks, kui sealt kerkib midagi esile,
mida varem pole mõistnud ja see on meile nagu uus tõde,
tundub, nagu oleks jõudnud mõnele saladusele jälile.
Meile on antud mõista taevariigi saladusi.
Tervenemine on üks nendest saladustest,
millest oleme rääkinud üsna mitmes saateosas.
Nagu me kõik teame,
siis Jeesuse töö peamine eesmärk oli hea sõnumi kuulutamine,
ning evangeeliumi ja Jumala riigi kuulutamine.
Seda on öeldud mitu korda, et Jeesus käis mööda maad,
kuulutades Jumala riigist ja tervendades haigeid.
Üks peamisi saladusi, mida saame imelisel viisil õppida
ja avada saladuste aardelaegast, on tervise ja tervenemise alal.
Issand, kuidas Sa tegutsed sellel elualal?
Issand, kuidas see saab tõelisuseks
minu elus ja ihus, minu argipäevaelus?
Issand, kuidas see saladus saab ilmsiks minu ihus?
Seda saame õppida, õpetada ja uurida.
Vundamendiks on mõistmine,
nagu mitmes eelmises osas uurisime Jumala sõnas
ja veendusime, et Jeesus kandis tõesti meie haigused ristile.
Ta lepitas meie patud ja kandis meie haigused.
Viimases osas näitas Joy,
et leivamurdmine näitab seda, kuidas veri puhastab meid patust.
Leib ise näitab,
kuidas Tema ihu on murtud, nii et me oleksime vabad.
See on üks väljakutse, kui oleme selles olukorras,
et sümptomid tõusevad esile ja haigus on pidevalt me ihus.
See on tõeline ja ma tõesti olen haige.
Siis ütleb Piibel, et Ta kandis minu haigused
ja Tema haavade kaudu ma olen saanud terveks.
Jälle tekib konflikt
minu füüsiliste sümptomite ja Piiblis kirjutatu vahel.
Õigupoolest on sellel hetkel küsimus meie valikus.
Kui kuulen seda imelist tõde ja neid imelisi sõnu,
mida Piibel ütleb ja räägib, siis kas julgen südamest valida,
et otsustan siiski toetuda, haarata kinni, uskuda ja valida,
et Jeesus päriselt on surnud ka minu füüsilise ihu eest.
Pean hetkeks mõtlema, kumma ma valin.
Millise ma valin?
Minu ees on haigus ja ka Piiblis kirjutatu.
Kumma ma valin?
Teame, kumba tahame valida ja kumba me päriselt vajame.
Vajame seda, mida Piibel ütleb, et Ta on päriselt kandnud haigused
ja Tema haavade kaudu ma olen päriselt saanud terveks.
Me peame saama selle toimima!
Me ei taha seda vastikut haigust.
Me ei taha neid jubedaid,
tapvaid, hävitavaid ja hirmsaid sümptome.
Seetõttu me korrutame Janiga
kui suu vahul siin neid asju, sest Jumala sõna on ravim.
Jumal läkitas oma Sõna jning tegi nad terveks.
Nii ütleb Piibel.
Kui süveneme sellesse Sõnasse,
kui püüame sellest aru saada, mõtleme nende asjade üle,
siis need mõjuvad lausa füüsiliselt meie ihus.
Oleme ise seda mitmel korral märganud,
et võitlus käib just selle vahel, mida ütleb Jumala sõna ja sümptomid.
Mõlemad räägivad valjult.
Eriti haigusesümptomid võivad teha väga kõva häält
ning on raske isegi keskenduda millegile muule keset valusööste.
Aga ikkagi me tahame julgustada. Need ei ole lihtsalt asjad,
mida oleme lugenud, vaid asjad, mida oleme Joyga
mitmel korral läbi teinud meie omades eludes ja näinud,
et kui oleme hoidnud Sõnast kinni kõikidest sümptomitest
ja valust hoolimata, siis on Sõna alati võitnud.
Me ei kuuluta siin tühja teooriat,
vaid oleme praktikas märganud, et see tõeliselt toimib.
Piibel ütleb ju, et usu kaudu me pääseme.
Näeme nii sageli, kui Jeesus kohtus inimestega,
ja nood olid haiged, et sageli Jeesus ainult
ei teinud neid terveks, vaid mõnikord lausa küsis,
kas sa usud, et ma suudan tervendada.
Näiteks Matteuse evangeeliumis 15:28
Üks naine oli tulnud Jeesuselt paluma,
et Ta tervendaks tema tütre.
Jeesus algul tõrjus ta tagasi,
sest Jeesus tahtis talle näidata, et evangeelium oli juutide jaoks.
See naine oli teisest rahvusest, aga tal oli sellest ükskõik.
Olgu ma kasvõi türgi-soomlane, tervenemine kuulub mulle ka!
Siis Jeesus vastas ja ütles talle: "Oh naine, sinu usk on suur!
Sündigu sulle, nagu sa tahad!" Ja tütar paranes selsamal tunnil."
Teame mõlemad, et usk võib olla keeruline. Miks peab olema usku?
See on sageli väljakutse.
Piibel ütleb Heebrea 11:1:
"Usk on loodetava tõelisus, nähtamatute asjade tõendus."
Teisiti "joondumine selle järgi, mis pole meeleelunditega kogetav".
See ongi usk.
Millesse iganes me usume, ja joondume usus millegi järgi,
olgu rahaasjades või tervise osas, peame võtma sellise hoiaku,
et usume millessegi, mis võib olla ainult sõna.
Seda pole tunda, näha ega kuulda.
See on vaid sõna, aga ometi see kannab.
Olgu see mistahes lubadus, Jumala sõna kannab alati.
Selles on tervendav vägi.
Jumala sõna ei tule tühjalt tagasi,
vaid see saadab korda selle, mille jaoks see on välja saadetud.
See ei tähenda, et eitame haigusesümptomeid
ja hakkame lihtsalt ütlema: "Ma pole haige!"
Me ei räägi sellest.
Me hoopis valime Jumala sõna,
valime selle tõe ja samal ajal, kui käime arsti juures
ja võtame sõnakuulelikult rohtu, mis meile on arsti poolt määratud,
pöörame oma silmad Jumala sõnale, vaatame seda ja mõtleme selle üle.
Vaatame Jeesuse ristile ja räägime,
et tema haavade kaudu ma olen saanud terveks.
"Tema haavade kaudu olen terve, sest Tema kandis minu haiguse."
Laseme Jumala sõnal
teha tervendava väega tööd ja mõjutada meid kogu aeg.
Me valime uskumise ning Jumala sõna rääkimise.
Valime Jumala tõe.
Need sümptomid nagu ununevad ja sulavad ära.
Mul on selle kohta üks näide.
Olen haiguse teemal märganud juba 15 aastat harjutades,
et kui haigus tuleb, näiteks gripp või midagi sellist,
ja kui ma kohe võtan hoiaku: "Ma ei võta seda vastu!"
ja hakkan kuulutama Jumala sõna, siis on seda palju kergem võita.
Sellisest haigusest, mis mul on olnud pikka aega,
millega ma olen kauem elanud, nagu oli mu õietolmuallergiaga,
millest oli saanud elu osa, mis ikka mind suviti vaevas,
siis sellest on olnud raskem vabaneda.
See pole sugugi tulnud nii lihtsalt,
et kaks korda loen midagi ja see on kohe kadunud.
Tegelikult lausa aastaid,
mitu suve järjest olen võidelnud selle asjaga.
Eelmisel suvel tuli jälle see vastik õietolmuallergia just siis,
kui meil on toredasti suvepuhkus koos perega ja olime purjetamas.
Suvepuhkus on imeline aeg, ja ühtäkki ilmeb õietolmuallergia.
Nina tilgub ohjeldamatult
ning silmad kipitavad nagu sipelgad roniks silmades.
Kogu aeg sügeleb
ja pean kasutama päikeseprille isegi siseruumides,
sest muidu ma sügan silmi ja olukord läheb ainult hullemaks.
See väsitab koledal kombel nii et välja minna ei taha.
Oleks meelsasti kogu aeg teki all.
See allergia on tõeline puhkuserikkuja.
Nii ma olin meie purjeka..
Olin esimeses kajutis teki all,
olin nördinud selle olukorra üle ja mõtlesin Jesaja 53:4 peale.
"Ent tõeliselt võttis ta
enese peale meie haigused ja kandis meie valusid."
Ta võttis enesele minu haigused ja kandis minu valusid.
Alguses polnud midagi tunda.
Ma ei saanud sellest Sõnast arugi.
Jätkasin ja mõtlesin ikka: "Ta kandis minu haigused."
Mida Sa sellega mõtled, Issand?
Tatt jookseb ja silmad kipitavad.
"Minu haigused Ta kandis!"
Siis hakkasin ette kujutama, kuidas Ta neid kandis.
Jeesus on ristil ja kandis seal minu haigused.
Jeesus kandis minu allergia sinna ristile.
Kolgata ristile 2000 aastat tagasi.
Hakkasin nägema oma vaimusilmas,
kuidas Jeesuse nina tilgub, tatt ripub ja silmad kipitavad,
"Ta kandis minu haigused!"
Mõtlesin: "Oh, vaene Jeesus. Küll võis olla raske.
Esmalt peksti Teda ja siis naelutati ristile!"
Ma mõtlesin konkreetselt, nagu ma ikka mõtlen,
et Ta pidi veel minu allergiat ka põdema ja tatist nina taluma.
Muidugi Piiblis pole kirjas, et Tal oli ristil nina tatine.
Sõna ütleb hoopis, et Ta kandis minu haiguse.
Selline konkretiseerimine aitab mind hästi.
Mõtlesin: "Vaene Jeesus!" Jube allergia.
Nii raske ja väsitav on olla seal ristil.
Silmad kipitavad.
"Vaene Jeesus!"
Sellel hetkel allergia
nagu eraldus minu enese ihust, kui ma nägin seda sel ristil.
See oligi seal.
See allergia oligi seal ristil.
See ei olnudki minu peal, vaid see oli ristil.
Nina ei tilkunud enam, silmad ei kipitanud enam.
Mul oli täiesti värske tunne.
Ma polnud enam väsinud.
Kuhu see kadus?
Ma ei pea olema enam voodis!
Ma olen täiesti terve!
Selle lihtsa hetke järel jäigi see haigus sinna,
ülejäänud suve jooksul polnud ühtegi sümptomit,
ei olnud vaja manustada ühtegi tabletti.
Kui ma praegu sellele mõtlen,
siis tunnen seda sama - allergia on minust läinud ristile.
Ma võin ka praegu näha seda
oma fantaasiapilti sellest, et see on tõesti seal.
See ei ole enam minu peal, vaid see on seal, ristil.
Nii see sünnib.
Selline on usk.
Juhtub imeline asi.
Minusse tuleb teadmine, et nii see lihtsalt ongi!
See on seal, mitte siin.
Ma lihtsalt mõistan seda, see ongi usk ja selles tervis.
Nii see sünnib.
Nii kaua, kui ma kogu aeg näen seda enese peal,
kogu aeg mõtlen sellele, siis mul ei ole usku.
Ma tean siis selgelt, et mul on allergia.
Selle praktika kaudu tuleb usk,
kui me mõtleme ja räägime Jumala sõna.
Selle kaudu ka tervis.
Haigusesümptomid on tõelised.
Me ei taha alavääristada kellegi haiguseid ega sümptome.
Kui Joy oleks jäänud sinna mõtlema ja öelnud ka:
"Mul on nüüd see allergia ja mul tekib see alati!"
Paljud ütlevad:
"Nüüd on jälle viirusteperiood ja kindlasti ma saan ka selle!"
See nagu avaks ukse haigusele.
Kui mõistsime, et võime usus võtta tervenemise vastu,
kui mõistsime, et Jeesus on tõepoolest
kandnud meie haigused, siis me ei tahtnud enam nii öelda.
Kui kuulsime tunnistusi
siit ja sealt inimestest, kes olid mõistnud seda tõde,
võtnud vastu selle ja näinud, et haigused taganevad,
siis me innustusime ja soovisime seda sama.
Nägime seda omas elus, et usk toimib ka sellel elualal.
Usk toimib.
Imeline näide selle kohta on veritõbise naise lugu.
Ta oli veritõve tõttu käinud paljude arstide juures.
Piibel ütleb, et ta oli kulutanud palju raha ravimite peale.
Ta oli ebaõnnestunult otsinud abi.
Ta kuulis Jeesusest ja mõtles, et see on tema viimane lootus.
Piiblis räägitakse, et ta mõtles: "Kui ma saaksin kasvõi
Tema kuuepalistust puudutada, siis ma saaksin terveks!"
Tal oli selline usk, et kui ta
kasvõi puudutab Jeesust, siis ta saab terveks.
Seda lugu saab lugeda Markuse evangeeliumist 5:21-34.
Minu meelest on imeline, et küsimus polnud selles,
et Jeesus otsis naise üles ja tahtis teda tervendada.
Hoopis naine hiilis Jeesuse juurde
ja puudutas Teda, mõeldes, et terveneb selle järel.
Isegi Jeesus imestas ja küsis: "Kes mind puudutas?"
Jeesus tundis, et vägi läks välja ning see tervendas selle naise.
Naine tuli alandlikult.
Ta teadis, et veritõbisena ei tohiks ta isegi olla inimeste seas.
Ta tahtis ikkagi saada terveks.
Ta ületas kõik oma hirmud ja astus selle ususammu.
Mida siis Jeesus talle ütles?
Markuse 5:34: "Tütar, sinu usk on sind päästnud.."
Sinu usk on sind teinud terveks!
"..mine rahuga ja ole terve oma vaevast!"
Sinu usk on tervendanud sind!
Jeesus ei ütelnud:
"Minu vägi andis sulle tervise!" või "Nüüd on sinu armuaeg!"
Ta ütles hoopis: "Sinu usk on su päästnud!"
Sellega tahame julgustada sind ja igat vaatajat,
et ka sina võid saada usku tervenemisesse!
Usk tuleb kuulmisest ja kuulmine Jumala sõna kaudu!
Kui sa neid tõdesi juurutad oma südames ja räägid oma vaimus,
siis su usk kasvab ja sa saad terveneda!
See on igaühe käeulatuses.
See pole kellegi eesõigus.
See on igaühe käeulatuses, kes sellest haarab usus.
Igaühele, kes vaid tahab uskuda!
See ei ole raske. - Ei.
See on keeruline, kui jääme teki alla nukrutsema ja kaeblema.
Ometi võid haarata sellest kinni!
Võid haarata kinni ja kuulutada Jumala sõna ja Tema tõotusi.
Nagu Joy ütles, et alguses olid need ainult sõnad,
mis peas keerlesid ja ühest kõrvast teise läksid.
Mitte midagi ei juhtunud.
Kui need tõesõnad lähevad su peast südamesse
ja su vaim nõustub nendega, siis sünnib ka usk.
See lihtsalt sünnib.
Sel hetkel kaovad ka sümptomid.
See lihtsalt toimibki nii.
See toimib nii iga kord.
Pauluse kirjas roomlastele 8:2.
"Sest elu Vaimu seadus Kristuses Jeesuses
on vabastanud su patu ja surma seadusest."
Surma seadus ei saa enam mõjuda meie ihudes!
Oleme Kristuses Jeesuses elu vaimu seaduse all.
Kirjas roomlastele 8:11:
"Kui nüüd teis elab selle Vaim, kes Jeesuse surnuist üles äratas.."
See Vaim elab meis, kes äratas surnuist Jeesuse!
"Siis see, kes Kristuse surnuist üles äratas,
teeb ka teie surelikud ihud elavaks oma Vaimu läbi,
kes teis elab." Just nii see on!
Heebrealastele 2:14.
"Et nüüd lapsed on liha ja vere osalised,
siis on ka Jeesus ise otse samal viisil liha ja vere omaks võtnud.."
Jeesus sai lihaks ja vereks sellepärast,
et meil on liha ja veri.
"et ta surma kaudu kõrvaldaks selle, kellel on võimus surma üle -
see tähendab kuradi -, ja vabastaks need,
kes surma kartes olid kogu eluaja orjapõlves."
Jeesus on tulnud meid kõiki vabastama.
Lõpetuseks sellega seoses
väga julgustav kirjakoht: 1. Johannese 3:8
"Selleks ongi Jumala Poeg saanud avalikuks.."
Siin öeldakse, et selleks ongi Jeesus saanud avalikuks,
"et ta tühistaks kuradi teod."
Ta tühistas murdis kogu needuse väe ka sinu elus.
Palvetame.
Tänu, Issand, et saame klammerduda usus
Sinu imelise lubaduse külge, et oled kandnud kõik meie haigused.
Issand, palun, et Sa kinnitad iga vaataja usku just nüüd.
Kinnita neid, et tervenemine on kõikide käeulatuses.
See on igaühe käeulatuses!
Pole vaja muud, kui teha üks ususamm.
Pole vaja muud, kui Sinu Sõna ning selle kaudu sündivat usku.
Tänu, Issand, et vaevaku vaatajaid mis tahes,
igaüks saab haarata kinni Sinu Sõnast
ja terveneda kõigist haigustest, Jeesuse nimel.
Tahame lausa kuulutada igale vaatajale täit tervist
ja täielikku vabadust Jeesuse Kristuse nimes! Aamen.
Jumal on tõesti nii hea!
Jumal on lausa meeletult hea.
Mõtle, kui palju on inimesi Soomes ja peale selle kogu maailmas,
kes pole kuulnud rõõmusõnumit Kristusest.
Seda tööd on tarvis.
Vajame TV7-t ja misjonäre.
Evangeeliumi peab ju kuulutama!
Kui tahad olla osaline selles töös,
siis pole vaja joosta mööda maailma ringi.
Võid täna kodudiivanilt helistada annetusnumbrile 900 1777
ja toetada seda tööd nii, et me võime teha seda veel rohkem.
Kõne hind Eestis on 7 eurot.
Võid ka annetada kontonumbritel, mis ilmuvad peatselt ekraanile.
Ole osaline Jumala evangeeliumi edasi viimises.
Ole õnnistatud Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin